Þrír framkvæmdastjórar hjá Volkswagen og þrír starfsmenn hafa verið ákærðir fyrir markaðsmisnotkun í tengslum við útblásturssvindl fyrirtækisins . Árið 2015 viðurkenndi VW að hafa notað sérstakan hugbúnað til að svindla á mælingum á útblæstri Volkswagen-dísilbifreiða . Sexmenningarnir eru sakaðir um að hafa selt viðskiptavinum í Evrópu og Bandaríkjunum dísilbíla sem þeir vissu að búinn væri hugbúnaði sem svindlaði á mælingum á útblæstri , að því er segir í ákæru saksóknara í Braunschweig . Brotin áttu sér stað á árunum 2006 - 2015 . Fleiri starfsmenn fyrirtækisins sæta rannsókn og hafa æðstu stjórnendur Volkswagen einnig verið ákærðir fyrir markaðsmisnotkun . Herbert Diess , forstjóri Volkswagen , Hans Dieter Pötsch , stjórnarformaður VW , og Martin Winterkorn , fyrrverandi framkvæmdastjóri félagsins , voru í haust ákærðir fyrir að hafa beðið með að veita fjárfestum upplýsingar um fjárhagserfiðleika fyrirtækisins . Hans Dieter Pötsch , stjórnarformaður Volkswagen , Martin Winterkorn , fyrrverandi forstjóri VW , og Herbert Diess , núverandi forstjóri fyrirtækisins , eru meðal þeirra 11 sem ákærðir hafa verið vegna útblásturshneykslisins . AFP Alls hafa 11 manns verið ákærðir vegna útblásturssvindlsins . Þá hafa 450.000 eigendur Volkswagen-dísilbíla , flestir þýskir , höfðað mál á hendur Volkswagen og krefjast bóta .